सिरोही | विश्व पर्यावरण दिवस मंगलवार को मनाया जाएगा। इसमें योगदान करते हुए संत निरंकारी फाउंडेशन देश के 7 राज्यों के 14 उन पर्वतीय स्थानों पर सफाई अभियान चलाएगा, जहां गर्मी के दिनों में पर्यटकों की संख्या बढ जाती है। इस अभियान में राजस्थान के एकमात्र हिल स्टेशन माउंट आबू को भी शामिल किया गया है। इसके साथ ही पौधारोपण भी किया जाएगा। मीडिया सहायक भोमसिंह सोढा ने बताया कि माउंट आबू में अंबेडकर सर्किल पार्किंग से सवेरे 7.30 बजे से स्वेच्छा से सेवा करने वाले सभी सदस्य एकत्रित होगें और दोपहर 12.30 बजे तक अभियान चलाया जाएगा।